Na temelju članka 12. Odluke o zakupu javnih površina („Službeni glasnik Općine Sali“ broj 2/23, 4/24), općinski načelnik Općine Sali raspisuje slijedeći

**N A T J E Č A J**

**za davanje u zakup javnih površina**

**I**

Daje se u zakup lokacija za postavljanje info pulta, reklame i dva vozila za iznajmljivanje, a koja lokacija je navedena u tablici dolje.

Zakupnina koja se utvrdi provedbom natječaja, plaća se unaprijed pri potpisivanju ugovora o zakupu.

|  |  |  |  |
| --- | --- | --- | --- |
| Redni broj | Naziv lokacije | Namjena - djelatnost | Početna cijena  za cijelo razdoblje |
| 1. | Sali – porat  (parkirno mjesto 2x5 m – drugo u nizu od UO Maritimo prema JI) u razdoblju do  31. prosinca 2024. | iznajmljivanje prometnih sredstava | 400,00 EUR |

Napomena: - Precizna pozicija prema skici u prilogu

**II**

Ponude i prijave na natječaj se primaju u roku od 8 (osam) dana od dana objave ovog natječaja na službenoj mrežnoj stranici Općine Sali.

Ponuda i prijava na natječaj obvezno moraju sadržavati:

* preslik osobne iskaznice (za ponuditelja fizičku osobu)
* preslik rješenja o upisu u sudski registar, odnosno središnji registar obrta
* visinu ponuđene cijene
* potvrda Porezne uprave i Općine Sali o nepostojanju dugovanja
* adresu prebivališta odnosno sjedišta ponuditelja

Prijave koje ne navode točnu oznaku lokacije, neće se razmatrati.

Prijave i ponude se dostavljaju na adresu: Općina Sali, Ulica Sali II kbr. 74/A, 23281 Sali, u zatvorenim omotnicama sa naznakom „Ponuda za zakup javne površine – Sali porat - ne otvaraj“. Ponude moraju biti zaprimljene u pisarnici Općine Sali najkasnije do 6. rujna 2024. godine do 15:00 sati bez obzira na način dostave.

O rezultatima natječaja ponuditelji će biti obaviješteni u roku od 8 dana od dana donošenja Odluke o izboru najboljih ponuditelja.

**III**

Ponude onih ponuditelja koji imaju nepodmirenih obveza prema Republici Hrvatskoj ili Općini Sali neće se razmatrati, kao ni ponude sudionika prethodnih natječaja za zakup koji nisu u potpunosti ispoštovali svoje ugovorne obveze.

**IV**

Općina Sali zadržava pravo ne sklopiti ugovor ni sa jednim ponuditeljem.

KLASA: 363-01/24-01/58

URBROJ: 2198/15-01-24-1

U Salima, 29. kolovoza 2024.

**OPĆINA SALI**